Projektas

LIETUVOS RESPUBLIKOS

viešųjų įstaigų įstatymo Nr. I-1428 3, 7, 17 ir 18 STRAIPSNIų PAKEITIMO

ĮSTATYMAS

2014 m. d. Nr.
Vilnius

1 straipsnis. 3 straipsnio pakeitimas

Pakeisti 3 straipsnio 2 dalies 2 punktą ir jį išdėstyti taip:

„2) neatlygintinai perduoti viešosios įstaigos turtą nuosavybėn, pagal patikėjimo ar panaudos sutartį viešosios įstaigos dalininkui ar su juo susijusiam asmeniui, išskyrus šio Įstatymo 17 straipsnio 10 dalyje numatytą atvejį;“.

2 straipsnis. 7 straipsnio pakeitimas

Pakeisti 7 straipsnio 4 dalį ir ją išdėstyti taip:

„4. Viešosios įstaigos dalininkas turi teisę gauti likviduojamos viešosios įstaigos turto dalį šio Įstatymo 17 straipsnio 10 dalyje nustatyta tvarka.“

3 straipsnis. 17 straipsnio pakeitimas

1. Pakeisti 17 straipsnio 2 dalį ir ją išdėstyti taip:

„2. Visuotinis dalininkų susirinkimas ar teismas, priėmę sprendimą likviduoti viešąją įstaigą, privalo paskirti likvidatorių.“

2. Papildyti 17 straipsnį nauja 5 dalimi:

„5. Jei viešosios įstaigos likvidavimo pagrindas yra juridinių asmenų registro tvarkytojo sprendimas, ji likviduojama taikant Civilinio kodekso nuostatas, reglamentuojančias juridinio asmens likvidavimą juridinių asmenų registro tvarkytojo iniciatyva.“

3. Buvusias 17 straipsnio 5–10 dalis laikyti atitinkamai 6–11 dalimis.

4 straipsnis. 18 straipsnio pakeitimas

Pakeisti 18 straipsnio 2 dalies 2 punktą ir jį išdėstyti taip:

„2) paskelbti šio Įstatymo 17 straipsnio 8 dalyje nurodytą informaciją;“.

5 straipsnis. Įstatymo įsigaliojimas

Šis įstatymas įsigalioja 2015 m. sausio 1 d.

Skelbiu šį Lietuvos Respublikos Seimo priimtą įstatymą.

Respublikos Prezidentas

Teikia:

Seimo narys	Julius Sabatauskas